Eero Medijaineni teos pole kummist ning ei saagi mahutada kogu toonase ajalehekarikatuuri kirevat ning mõjukat maailma. Medijainen kui välispoliitika ajaloo uurija on vorminud sõjaeelse Eesti välispoliitilisest karikatuurist veetleva käsitluse. Millal aga tulevad kogumikud toonase sisepoliitilise karikatuuri universumist? Millal  ilmuvad meie kunstiajaloolaste sulest uuemad uurimused Gorist, Redo Randelist, Otto Krustenist jt kõnealuste piltide autoritest, kellestki nii mõnigi sai tuntuks ja tunnustatuks Eestist kaugemalgi?